Når juni bliver til juli, bliver der festival i Nibe. Og arrangørerne har netop offentliggjort nye navne på plakaten. I kategorien hovednavne får Volbeat nu selskab af amerikanske House of Pain , hiphopperne fra L.A., der havde et verdenshit med Jump Around. Gruppen spillede sammen i 1992 til 1996, inden de holdt en 14 år lang pause og blev gendannet i 2010 med den karismatiske frontmand Everlast i hopla. - I den grad en fed fest, vi lige fik landet her. Legendariske House Of Pain med lige så legendariske Everlast og Danny Boy og DJ Lethal spiller Blå Scene torsdag nat - så mere intimt bliver det ikke, lyder det begejstret fra festivalleder Peter Møller Madsen. Man kender først og fremmest House Of Pain for kæmpehittet Jump Around , men ikke mindst frontmand Everlast har inden gendannelsen af House Of Pain haft stor succes med solokarrieren og hittede med albummet Whitey Ford Sings The Blues , hvor hip hop og rap gik i et med møgbeskidt blues. DJ Lethal har i øvrigt sideløbende været en del af Limp Bizkit, så det er i den grad nogle prominente gutter, der rammer Årets program, som er det mest ambitiøse i festivalens historie, kan nu ses på www.nibefestival.dk .

Opsummering:
Musikfestivalen i Nibe præsenterer endnu et topnavn.